cyanic-selkie/wikianc huggingface dataset:
Middle of the Road
Najúspešnejším hitom Middle of the Road je nahrávka „Chirpy Chirpy Cheep Cheep“, ktorú na Slovensku poznáme ako coververziu v podaní Evy Mázikovej pod názvom „Kolibrík“. V oficiálnych hudobných rebríčkoch Spojeného kráľovstva sa táto pieseň dostala v júni roku 1971 na prvú priečku a udržala sa tam štyri týždne. V priebehu rokov 1971 až 1972 mali Middle of the Road päť hitových singlov. Významný úspech mali Nemecku, kde sa v rokoch 1971 až 1974 do Top 40 dostalo jedenásť ich piesní. Nemecký hudobník, Frank Valdor, tiež nahral viacero inštrumentálnych coververzií skladieb tejto skupiny a aj vďaka nim sa stali piesne ako „Sacramento“ a „Chirpy Chirpy Chip Chip“ obľúbenými večierkovými hitmi, ktoré neskôr prerazili aj v Škandinávskych rádiách.
Michal Jančok
Michal Jančok (* 22. február 1907, Dolné Hámre - † 7. september 1956, Přerov-Dlouhonice) bol úradník, hudobník a kultúrny pracovník.
Životopis
V rokoch 1950- 1952 bol violončelista orchestra v Dolných Hámroch. Je spoluzakladateľom Krajského symfonického orchestra v Banskej Bystrici, organizoval ĽUT v Stredoslovenskom kraji. Bol členom hudobného poradného zboru pre ĽUT v Banskej Bystrici.
NGC 4519
NGC 4519 je galaxia v súhvezdí Panna, ktorú objavil britsko-nemecký astronóm William Herschel 15. apríla 1784.
Jej zdanlivá hviezdna veľkosť je 11,6.
Feferminc
Feferminc alebo fefermincľa alebo feferminca môže byť:
Feferminc môže byť aj cukrík s príchuťou mäty piepornej, mentolový cukrík, pozri feferminc (cukrík)
Epanterias
Epanterias je rod veľkého teropódneho dinosaura, ktorý je zrejme len veľkým jedincom rodu Alosaurus (druhu A. fragilis alebo samostatného druhu A. amplexus, ako v roku 1988 navrhol Gregory S. Paul). Tento teropód bol objavený a opísaný v roku 1878 a jeho veľkosť (dĺžka 12 – 13 metrov) ho radí medzi najväčšie známe dravé dinosaury. Žil v neskorej jure na území západu dnešných Spojených štátov amerických. Typovým druhom je Epanterias amplexus, založený na AMNH 5767, materiálu tvorenom tromi neúplnými stavcami a metatarzálnou kosťou. Dĺžka tohto jedinca bola odhadnutá na 12,1 metra, čím sa blíži oveľa mladšiemu tyranosaurovi.
2469 Tadjikistan
2469 Tadjikistan je planétka s priemerom 64 km, ktorú objavila Tamara Michailovna Smirnovová 27. apríla 1970.
Vs.
Názov albumu
Názov Vs. je poctou post-punkovej kapele Mission of Burma a ich jedinému štúdiovému albumu z osemdesiatych rokov, ktorý mal rovnaký titul a patrí medzi obdivované albumy lídra skupiny Pearl Jam, Eddie Veddera.
Pôvodný názov albumu mal byť Five Against One podľa slohy v texte piesne „Animal“: "One, two, three, four, five against one...", ktorý mal neskôr nahradiť jednoduchý názov podľa mena skupiny (Pearl Jam), no na poslednú chvíľu bol zmenený na Vs. (lat. Verzus, t. j. názov, ktorý akcentuje význam konfliktných tém piesní).
293 Brasilia
293 Brasilia je planétka v hlavnom páse planétok.
NGC 4520
NGC 4520 je galaxia v súhvezdí Panna, ktorú objavil britsko-nemecký astronóm William Herschel 23. marca 1789.
Majstrovstvá Európy vo volejbale mužov 1993
Majstrovstvá Európy vo volejbale mužov 1993 boli v poradí 18. majstrovstvá Európy vo volejbale mužov, ktoré organizuje Európska volejbalová konfederácia (CEV). Konali sa od 4.12. septembra 1993 v Turku a Oulu, vo Fínsku, za účasti 12 tímov. Nováčikmi turnaja boli družstvá Ruska (ako nástupca ) a Ukrajiny. Fínsko bolo organizátorom európskeho šampionátu mužov druhýkrát, keď predtým hostilo toto podujatie v roku 1977. Svoj druhý titul získalo 🇮🇹, ktoré vo finálovom stretnutí zvíťazilo nad 🇳🇱. Strieborné Holandsko sa dostalo prvýkrát do finále.
Alive (skladba)
„Alive“ je jedna z najpopulárnejších skladieb rockovej kapely Pearl Jam. Hudbu k skladbe napísal v roku 1990 gitarista skupiny Stone Gossard ešte ako člen skupiny Mother Love Bone. Autorom textu je Eddie Vedder. Text napísal v roku 1990, ešte v čase, keď pracoval ako obsluha benzínovej čerpacej stanice.
Majstrovstvá Európy vo volejbale mužov 1993
Tento turnaj slúžil zároveň ako kvalifikácia európskych družstiev na Pohár majstrov 1993. Kvalifikovalo sa naň iba víťazné družstvo.
Alive (skladba)
Singel vyšiel v roku 1991. V rebríčkoch dosiahol šestnáste miesto (Billboard Mainstream Rock Tracks). Táto pesnička pochádza z ich štúdiového albumu Ten.
Majstrovstvá Európy vo volejbale mužov 1993
Kvalifikácia
Pozn: Rusko nahradilo ako jeho nástupca. Juhoslávia bola kvôli občianskej vojne suspendovaná, nahradilo ju Francúzsko.
Konečné poradie
Pozn: Česko-slovenské družstvo tvorili hráči Česka a Slovenska, ktorí už v tom čase boli súčasťou svojich národných družstiev. Pre účely majstrovstiev došlo k ich dočasnému zlúčeniu.
Malá Veleň
Malá Veleň je obec v Česku v okrese Děčín v Ústeckom kraji. 1. januára 2012 tu žilo 440 obyvateľov, z toho 221 mužov a 219 žien, pričom priemerný vek v obci bol 39,5 roka (muži 38,4 roka, ženy 40,6 roka).
Gembrie
Gembrie je francúzska obec, ktorá sa nachádza v departemente Hautes-Pyrénées, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Hiadeľské sedlo
Popod sedlo sa plánuje výstavba rýchlostnej cesty R1, ktorá by tunelom prekonala hrebeň Nízkych Tatier a prepojila mestá Banská Bystrica a Ružomberok.
Iné projekty
.
Ruvigny
Ruvigny je francúzska obec, ktorá sa nachádza v departemente Aube, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 447 obyvateľov (2009).
Nasledujúci graf zobrazuje vývoj počtu obyvateľov v obci.
Lhéry
Lhéry je francúzska obec, ktorá sa nachádza v departemente Marne, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
64-bit
Procesory
Medzi 64-bitové procesory patria:
Softvér
U 64-bitového softvéru môže byť problém s kompatibilitou. 64 bitové verzie internetového prehliadača bývajú pomalšie.
Schneiderova cena
Schneiderova cena (oficiálny názov Coupe d'Aviation Maritime Jacques Schneider) bola letecká súťaž, ktorú vyhlásil francúzsky priemyselník Jacques Schneider. Šlo o rýchlostné preteky hydroplánov lietajúcich po trojuholníkovej trase dĺžky 280 km, neskôr 320 km. Medzi letmi 1913 až 1931 sa konali preteky celkom jedenásťkrát.
Plug and Play
Plug and Play (v preklade "pripoj a hraj") je počítačová technológia umožňujúca jednoduchšie rozpoznávanie a konfiguráciu hardvéru. Umožňuje operačným systémom správne zistiť, aký hardvér je v počítači, na základe čoho môže automaticky (s väčšou či menšou úspešnosťou) k tomuto hardvéru nainštalovať či spustiť príslušné ovládače a automaticky nastaviť číslo prerušenia, I/O adresu, rozsahy zdieľanej pamäte, prípadne ďalšie skutočnosti (napr. detaily o type zariadenia).
Schneiderova cena
Súťaž mala veľký vplyv na technický vývoj lietadiel, zvlášť hydroplánov. Schneider ju vyhlásil 5. decembra 1912 (podľa iných zdrojov už v roku 1911), prvé preteky sa leteli 6. apríla 1913 v Monaku a zúčastnili sa na nich štyria piloti.
Plug and Play
História konfigurácie zariadenia
Mechanické výpočtové prostriedky, ako bolo triediace zariadenie dierovaných doštičiek od IBM, boli naprogramované použitím zásuvnej dosky pripojenej tak, aby smerovala signály medzi konfiguračnými zásuvkami.
V počiatkoch počítačovej technológie (napr. V IBM PC kompatibilných počítačoch so zbernicou ISA) musel byť hardvér najprv ručne nastavený tak, aby nastavenie nekolidovalo s iným už pripojeným zariadením (obvykle pomocou elektrickej prepojky, angl. jumper), potom bolo zariadenie zasunuté do zbernice vnútri počítača, a potom bolo ešte nutné toto nastavenie zapísať do konfigurácie softvéru (typicky ovládač zariadenia). Ak nastavenie hardvéru aj softvéru nebolo rovnaké, nemohol softvér so zariadením komunikovať, a preto ani nefungoval.
V neskoršej dobe bola najprv metódou pokus-omyl vykonávaná detekcia zariadení, ktorá nebola príliš spoľahlivá a bola nahradená technológiou Plug and Play. Táto technológia odstraňovala ručné nastavovanie, riešenie konfliktov a odovzdávanie informácií do riadiaceho softvéru. Podstatné vylepšenia potom priniesla zbernica PCI, PCMCIA, USB a ďalšie technológie, ktoré počítali s automatickou konfiguráciou už vo svojom prvotnom návrhu.
Salmonella enterica subsp. enterica sérovar Typhi
Salmonella enterica subsp. enterica sérovar [alebo sérotyp] Typhi (lat. Salmonella enterica subsp. enterica serovar Typhi ;  skrátene: Salmonella enterica sérovar [alebo sérotyp] Typhi, Salmonella sérovar [alebo sérotyp] Typhi, Salmonella Typhi, staršie: druh Salmonella typhi) je sérotyp baktérie Salmonella enterica subsp. enterica z rodu salmonela (Salmonella). Je pôvodcom choroby známej ako brušný týfus.
Zaradenie
V minulosti sa tento taxón niekedy považoval za samostatný druh (Salmonella typhi), dnes sa považuje za súčasť druhu Salmonella enterica, konkrétne je to sérotyp (=sérovar) jedného z poddruhov tohto druhu. V praxi sa však tento taxón niekedy naďalej označuje svojim bývalým názvom Salmonella typhi.
Charakteristika
Salmonella Typhi je patogén adaptovaný na človeka, kde funguje ako fakultatívne vnútrobunkový parazit. Patrí do skupiny, ktorá vyvoláva septické ochorenia. Je to gramnegatívna pohyblivá tyčinka, ktorá rastie na bežných kultivačných pôdach. K jej hlavným antigénom patrí O-antigén bunkovej steny a H-antigén bičíka.
Príčinou jej patogenity je O-antigén, konkrétne jeho bočný reťazec, ktorý funguje ako blokátor fagocytózy a bráni aktivácií komplementu. Zjednodušene bráni tento antigén tomu, aby sa obranné mechanizmy človeka dostali baktérii „na telo“. Povrchové proteíny umožňujú prienik baktérie do buniek.
Mužská dvojhra na Heineken Open 1976
Mužská dvojhra na Heineken Open 1976 sa hrala ako súčasť Heineken Open 1976 od 31. do 15. decembra 1975. Titul obhájil Novozélanďan Onny Parun, ktorý vo finále porazil krajana Briana Fairlieho 6-2 6-3 4-6 6-3.
Výsledky
Poznámka: Prvé dve kolá sa hrali na dva vyhraté sety, štvrťfinále, semifinále a finále na tri vyhraté sety.
NGC 4521
NGC 4521 je galaxia v súhvezdí Drak, ktorú objavil britsko-nemecký astronóm William Herschel 20. marca 1790.
Jej zdanlivá hviezdna veľkosť je 12,2.
František Janeček
František Janeček môže byť:
Železničná nehoda v Studénke 2008
250 px|náhľad|Situácia o 16:15, 8. augusta 2008 Železničná nehoda v Studénke sa stala 8. augusta 2008 o 10:30 SELČ. Medzinárodný vlak EC 108 Comenius idúci na trase Krakov – Praha narazil v železničnej stanici Studénka do konštrukcie opravovaného cestného mosta, ktorý sa niekoľko sekúnd pred tým zrútil na železničnú trať. Zomrelo 8 ľudí (5 žien a 3 muži), asi 95 ďalších bolo zranených. Úmrtie ôsmej obete bolo oznámené v médiách 30. septembra 2008.
Rekonštrukcia mosta
náhľad|vľavo|Poloha mosta v deň nehody Nadjazd v Studénke prekračuje cesta II/464 železničnú trať č. 270. Pôvodne dlhý most z roku 1961 pozostával z piatich rovnobežných, vzájomne do tvaru roštu prepojených, oceľových, plnostenných nosníkov, ktoré boli hore spriahnuté so železobetónovou doskou vozovky. Rekonštrukcia počítala s tým, že pôvodné narušená železobetónová doska bude odbúraná a miesto nej postupne nabetónovaná nová. Aby práce neprebiehali nad koľajiskom a neohrozovali tak bezpečnosť železničnej dopravy, bola celá mostná konštrukcia hydraulicky pozdvihnutá a odsunutá cca o smerom na severozápadnú, Bíloveckú stranu, kde bola tiež vykonaná betonáž prvej časti vozovky.
Dva dni pred nehodou bolo začaté spätné zasúvanie mosta na pôvodné miesto, smerom na juhovýchodnú, Příborskú stranu. Priebeh prvého štvormetrového kroku sa trochu skomplikoval kvôli zablokovaniu vozíkov. Stavbári museli most pozdvihnúť, vozíky vyrovnať do priameho smeru a s denným oneskorením dokončili plánovaný posun. V osudný deň sa pripravoval druhý, štvormetrový krok zasunutia mosta, mostovka sa prizdvihovala, presúvali sa vozíky a priečniky do východiskovej polohy. Z jednoznačne neobjasnených príčin došlo pri tejto činnosti k niekoľkodecimetrovému prudkému poklesu bíloveckého konca, a následnému rozvlneniu či rozkmitaniu celej mostovky. Vyššie spomenutá nekolmosť podpier potom mohla spôsobiť vznik torzného kmitania a bočných vodorovných síl. Ale podporná konštrukcia ešte niekoľko sekúnd odolávala tomuto nepredpokladanému dynamickému namáhaniu, takže väčšina robotníkov stihla utiecť mimo nebezpečenstva. Potom sa most na Příborskej strane, vážiaci niekoľko sto ton, zosunul z podpornej konštrukcie smerom na juh. Na Bíloveckej strane došlo k odtrhnutiu krajnej pojazdovej dráhy a most zostal ležať šikmo na betónových podperách a na cestnom násype. Po dopade sa zdeformoval natoľko, že v priestore tretej koľaje doľahol až na úroveň terénu a rušeň sa s ním teda stretol v úrovni nárazníkov.
Poškodenie mosta, vzniknuté v dôsledku nehody, bolo tak zásadné, že jeho oprava prakticky neprichádzala do úvahy. Novo vyrobený most, takmer identický s pôvodným, bol otvorený 24. júla 2009, teda necelý rok po nehode.
Havária
náhľad|Nabúrané vozy, šedé pokrútené oceľové mostné nosníky bez betónovej dosky, modrá ležiaca priehradová veža (8. august) náhľad|Zrútenie pojazdovej dráhy na Příborskej strane (8. august) Dňa 8. augusta 2008 dopoludnia prebiehali prípravy na zasunutie konštrukcie mosta. Stavebná firma nevyhodnotila tieto činnosti ako natoľko závažné, aby o nich informovala prevádzkovateľa dráhy (od 1. 7. 2008 SŽDC) a žiadala ho o obmedzenie prevádzky, takže vlaky po trati jazdili plnou rýchlosťou. Obmedzenie dopravy a špeciálny dohľad si stavbári vyžiadali až na večer. Takmer maximálnou povolenou rýchlosťou preto k miestu opráv prichádzal aj o desať minút oneskorený EC 108 Comenius z Krakova do Prahy, ťahaný rušňom 151.018-9, s asi 400 cestujúcimi.
V 10:30 sa opravovaný most rozvlnil a zišiel z pomocných podpier, z pohľadu rušňovodiča na ľavej strane, a spadol do koľajiska, priamo pred vyššie spomenutým vlakom EuroCity. Rušňovodič Jiří Šindelář zaregistroval rozkmitanie a pád mosta a v niekoľkých sekundách, ktoré ostávali do nárazu, stihol použiť rýchlobrzdu, zatrúbiť a utiecť z riadiaceho stanovišťa do strojovne (jej stredný rám je najpevnejším miestom rušňa, pod ním má v podobnej situácii najväčšiu šancu na prežitie). Prežil s ľahkými zraneniami a jeho jednanie odborníci aj hovorca ČD označili za najlepšie možné. Podľa záznamu rýchlosti získaného pri vyšetrovaní z lokomotívy bolo brzdenie začaté v rýchlosti 134 km/h (maximálna povolená rýchlosť v tomto úseku je 140 km/h) a na nárazu došlo po prejdení 452 metrov od začiatku brzdenia v rýchlosti 90 km/h.
Náraz rušňa zdeformoval, potrhal a posunul ležiaci most, ktorý sa zarazil o odstavené nákladné vagóny, stojace na susednej koľaji. Potom značne poškodený rušeň ešte vyšiel na ležiacu mostnú konštrukciu a zastavil sa. Niekoľko vagónov za rušňom zotrvačné sily zvyšku vlaku vykoľajili a vytlačili na ležiaci most, kde väčšinou zľava minuli rušeň a následne sa ešte bočne stretli s odstavenými nákladnými vagónmi.
Následky a záchranné práce
náhľad|Detail havarovaného vlaku, modro natretý most s novou betónovou doskou Pri havárii či na mieste bezprostredne po nej zomrelo 6 ľudí a 67 bolo zranených. Z mŕtvych na mieste išlo o štyri ženy (tri Češky a Poľku) a dvoch mužov (Čechy), v nemocnici krátko potom zomrel tretí muž (Ukrajinec), čím počet mŕtvych vzrástol na sedem. Úmrtie ôsmej obete, Poľky, bolo oznámené v médiách 30. septembra 2008. Vykoľajil sa rušeň a prvé štyri vagóny, na susednej koľaji potom ešte tri vagóny nákladného vlaku. Železničná inšpekcia vyčíslila materiálne škody, ktoré utrpela železnica, na 136 miliónov Kč (120 miliónov pripadlo na súpravu EuroCity, 6 na nákladný vlak a 10 na trať). Škoda na moste nie je započítaná, rovnako ako náklady na sprevádzkovanie trate a zabezpečenie dočasnej náhradnej dopravy.
Keďže došlo k havárii za bieleho dňa na okraji mesta a pred ľuďmi, záchranné práce sa začali prakticky okamžite. Prvá záchranárska jednotka, hasiči zo Studénky, dorazila na miesto sedem minút po prvom volaní o pomoc. Do akcie sa zapojilo celkom 22 kompletných požiarnych jednotiek so 45 vozidlami. Na mieste zasahovalo celkom 151 hasičov, 46 zdravotníckych záchranárov a 18 lekárov. Poľsko ponúklo pomoc so záchrannými prácami a kapacity svojich nemocníc, ale jeho ponuku nebolo nutné využiť. 45 sanitiek a dva vrtuľníky rozviezli zranených do desiatich nemocníc v Ostrave, Novom Jičíne, Frýdku-Místku, Opave, Hraniciach, Bílovci, Olomouci a Valašskom Meziříčí. Najťažšie prípady prijala Fakultná nemocnica v Ostrave. Do dvoch hodín od havárie boli všetci zranení v nemocniciach.
Miesto havárie a zranené tiež navštívili vedľa vrcholných českých predstaviteľov (okrem iného vtedajší český premiér Mirek Topolánek a český vicepremiér Jiří Čunek) aj poľský premiér Donald Tusk a poľská ministerka zdravotníctva Ewa Kopacz. Všetci vysoko ocenili vynikajúcu prácu českých záchranárov.
Trať zostala úplne neprejazdná, jednokoľajná prevádzka bola obnovená po polnoci 10. augusta 2008, úsekom prechádzali len medzinárodné vlaky a traťová rýchlosť bola obmedzená na /h. Oprave trolejového vedenia bránili zvyšky mostovky ležiace na krajoch trate, takže vlaky boli cez úsek ťahané dieselovými rušňami. Vlaky Pendolino kvôli odlišným spriahadlám cez úsek nejazdili. Dňa 17. augusta 2008 okolo 20. hodiny večer bola obnovená prevádzka na všetkých 5 koľajách a s elektrickou trakciou, ale s rýchlosťou obmedzenou do /h, než sa koľaje usadia. Po ďalších dvoch týždňoch má byť dovolená rýchlosť zvýšená na /h a so začiatkom novembra na pôvodných /h.
Medzinárodný ohlas
Vzhľadom na to, že išlo o medzinárodný vlak, ktorým cestovali okrem Čechov aj cudzinci, najmä Poliaci a Slováci, o prípad sa zaujímali aj médiá týchto krajín. Reportáže však divákom priniesli aj stanice ako BBC, CNN, Reuters alebo Al-Džazíra.
Medzi cestujúcimi boli aj fanúšikovia skupiny Iron Maiden, cestujúci na ich pražský koncert. Kapela v ten istý deň vydala vyhlásenie, že je udalosťou otrasená a večerný koncert venuje účastníkom tohto nešťastia. Po druhej piesni na koncerte kapela vyzvala celý štadión aby na znak úcty vstal a zahrala pieseň Revelations z albumu Piece of Mind.
Zisťovanie príčin a zodpovednosti
náhľad|Odstavený zničený rušeň (11. augusta) náhľad|Zvyšky rozdrveného vagónu (19. augusta) České dráhy vylúčili, že by mali podiel na zavinení nehody, a obvinili staviteľskú firmu ODS – Dopravní stavby Ostrava, že na daný deň neoznámila žiadne práce na moste, inak že by znížili v danom úseku rýchlosť či dopravu úplne zastavili. Predstaviteľ stavebnej spoločnosti tvrdil, že na moste v tú chvíľu pracovala subdodávateľská firma Bögl a Krýsl, a hovorca stavebnej spoločnosti vyhlásil ešte v deň nehody v relácii ČT Události, komentáře, že jeho spoločnosť splnila všetku oznamovaciu povinnosť a poskytla SŽDC kompletný harmonogram prác. V nasledujúcej fáze rozhovore však pripustil, že na čas havárie nič ohlásené nebolo, pretože išlo len o malé prípravné práce, kde nie je potreba dráhy informovať, takže s nimi bol dohodnutý dozor a mimoriadne opatrenia až na večer, na samotné zasunutie.
Hovorca ODS – Dopravní stavby Ostrava poprel, že by sa pri prípravných prácach manipulovalo s mostom alebo že by mohli mať podiel na jeho pádu, ktorý musel nastať samovoľne či z iných príčin. Tiež povedal, že spoločnosť je pripravená prijať zodpovednosť za katastrofu, ale že pokiaľ ide o vinu, tu je potrebné počkať na výsledok vyšetrovania. Oficiálne stanovisko spoločnosti z toho istého večera obsahuje prakticky rovnaké informácie, opakuje navyše, že išlo o práce subdodávateľské firmy. Neskôr však musela firma pripustiť, že na stavbe boli aj jej ľudia. Podľa servera Novinky.cz navyše súdny znalec, ktorý si neželal byť menovaný, vyjadril značné prekvapenie nad tým, že firma nepovažuje prípravné práce za také významné, aby informovala dráhy, a že si ich trúfa vykonávať za plnej prevádzky.
Firma Bögl a Krýsl najprv poprela, že by v ten deň mala s mostom pracovať, neskôr pripustila, že jej zamestnanci vykonávali na stavbe prípravné práce. TV Nova upozornila, že to nie je prvý problém s mostom, ktorý táto firma mala: lávka pre peších a cyklistov, ktorú pred rokom postavila na Olomoucku, začala praskať ešte pred tým, než mohli byť vykonané záťažové skúšky.
Podrobnejší opis prác však naznačuje, že prípravné práce môžu zahŕňať aj významnú manipuláciu s časťou štruktúr podopierajúcich zrútenú konštrukciu a že sa pri moste pracovalo s veľkým žeriavom. Niektorí svedkovia podľa tlače vyjadrili presvedčenie o tom, že robotníci s mostom (resp. zrútenie častí mosta) manipulovali. Istý svedok uviedol, že na stavenisku mosta sa pracovalo v rozpore s bezpečnostnými predpismi, robotníci boli z Východu, pracovali tu načierno a popíjali alkohol. V nedeľu 10. augusta vyšetrovatelia oznámili Českej televízii, že hlavnou vyšetrovacou verziou sú technické nedostatky pri stavbe mosta, konkrétne poddimenzovaná podporná konštrukcia držiace most.
V stredu 13. augusta boli políciou zatknutí dvaja inžinieri firmy Bögl a Krýsl (Zdeněk Malý a Oldřich Magnusek), ktorí boli deň potom obvinení z všeobecného ohrozenia. V prezentácii pred novinármi, ktorú usporiadal vyšetrovací tím, boli predložené dôkazy, ktoré poskytujú pádne dôvody sa domnievať, že dotyční inžinieri sa vedome dopustili viacerých hrubých pochybení, ktorých mohlo byť zrútenie mosta priamym dôsledkom. Ako najzásadnejší bol uvedený fakt, že dotyční čiastočne ignorovali a čiastočne úplne neodborne, nedostatočne a v rozpore s predpismi svojpomocne opravili (či nechali opraviť) ohýbajúce sa pojazdové nosníky. Hoci si podľa polície museli byť vedomí hrubého narušenia statiky stavby a z toho plynúceho rizika, nezastavili práce, nekonzultovali vec so statikom ani nevarovali riadnym spôsobom dráhy. Polícia tiež naznačila, že má dôkazy, že dotyční informovali svojich nadriadených z firmy ODS – Dopravní stavby Ostrava, ktorým aj poskytli fotografie poškodených roznášacích nosníkov, navarených na vozíky, takže nevylučuje, že padnú ďalšie obvinenia. Vyšetrovatelia ďalej oznámili, že nosníky neboli určené pre konštrukciu tak vysokej hmotnosti.
Tieto argumenty boli neskôr spochybnené, lebo vozík a prehnutými predlžovacími nosníky na stavbe v osudný deň už nebol. A statický výpočet ukazoval síce záťaž blízku limitnej, ale vyhovujúcu. Navyše sa konštrukcia zosunula na strane menej zaťažených podpier. Takisto nedostatočná únosnosť použitých vozíkov sa nepotvrdila. Je pravdepodobné, že príčinu deštrukcie je možné hľadať v súbehu rôznych okolností – okrem hraničného dimenzovania podpornej konštrukcie prichádza do úvahy aj neprikotvenie nôh priehradových veží k podkladovým cestným panelom, chybná manipulácia so zdvíhacími lismi, ich nesprávny typ, nesprávne vyrovnanie konštrukcie do vodorovnej polohy, alebo jej vychýlenie v priebehu času, labilné vypodloženie medzi mostovkou a pomocnými priečnymi nosníkmi, špekulovalo sa o podiele prípadného poškodenia podpornej konštrukcie pri vzpriečení pojazdových vozíkov dva dni pred nehodou, nedodržanie technologického postupu v snahe dohnať časové oneskorenie atd. Znalec prof. Ing. Milan Holický, DrSc z Kloknerova ústavu ČVUT uviedol: „Stanoviť jednoznačne, čo bolo tou hlavnou príčinou, bude veľmi ťažké, ak nie nemožné“. V októbri 2009 rozšírila polícia obvinenie na ďalších 8 osôb a nevylúčila obvinenia ďalších.
V 2010 bolo obvinených už 10 ľudí, o ďalšom postupe sa malo rozhodovať pravdepodobne priebehu júla.
Súdne konanie
náhľad|Pamätník nešťastia Súdne konanie bolo v právomoci Okresného súdu v Novém Jičíně. Pojednávanie začalo 20. júna 2011 v najväčšej pojednávacej sieni Krajského súdu v Ostrave. Prípravy na súdne konanie boli okrem iného skomplikované aj skutočnosťou, že budova novojičínskeho súdu nedisponuje miestnosťou, do ktorej by sa naraz vošla desiatka obžalovaných, asi stovka zástupcov poškodených, verejnosť a ďalšie zainteresované osoby. Pôvodne bolo vytipovaných päť rôznych miest, ktoré neboli zverejnené. Pre výber ostravskej súdnej siene sa vedenie okresného súdu rozhodlo predovšetkým kvôli dobrej dopravnej dostupnosti z Novojičínska, kapacite, zodpovedajúcemu technickému vybaveniu a zázemiu pre súd.
Na lavici obžalovaných zasadli vrchný stavbyvedúci (ODS – Dopravné stavby Ostrava), majster stavebnej výroby (ODS – Dopravné stavby Ostrava), projektant (ODS – Dopravné stavby Ostrava), riaditeľ ostravského závodu firmy Bögl a Krýsl, šéf technického úseku (Bögl a Krýsl), vedúci montér (Bögl a Krýsl), skupinár zastupujúci vedúceho montéra (Bögl a Krýsl), živnostník pracujúci na základe zmluvy o dielo pre firmu Bögl a Krýsl a mostné techník Správy ciest Moravskosliezskeho kraja.
Doterajšie posledné pojednávanie bolo v novembri 2012. Ďalšie státie bolo odročené na marec 2013, ktoré sa neskôr nekonalo. Ďalšie pojednávanie je stanovené na september 2013.
Pamätník
Tri roky po havárii bol vďaka občianskemu združeniu Comenius 2008 v mieste nešťastia odhalený pamätník obetiam nešťastia. Pamätník vytvoril sochár Miroslav Rybička, ktorý pri jeho vzniku využil železobetónové konštrukcie zrúteného mosta. Na pamätníku sú umiestnené krstné mená obetí tejto nehody.
2470 Agematsu
2470 Agematsu je planétka s priemerom 53 km, ktorú objavil H. Kosai, K. Hurukawa 22. októbra 1976.
294 Felicia
294 Felicia je planétka v hlavnom páse planétok.
Strážca úrody
Súhvezdie Strážca úrody (lat. Custos messium) zaviedol na hviezdnu oblohu Jérôme Lalande v roku 1775 ako poctu svojmu krajanovi Charlesovi Messierovi. Zvyklo sa nazývať aj Messierovou bustou a ležalo medzi Kasiopejou, Žirafou, Cefeom a severným nebeským pólom. V priebehu 19. storočia sa však prestalo používať.
NGC 4522
NGC 4522 je galaxia v súhvezdí Panna, ktorú objavil anglický astronóm John Herschel 18. januára 1828.
Jej zdanlivá hviezdna veľkosť je 12,1.
8-bit
Procesory
Medzi 8-bitové procesory patria:
Saint-André-les-Vergers
Saint-André-les-Vergers je francúzska obec, ktorá sa nachádza v departemente Aube, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 11296 obyvateľov (2009).
Malšovice
Malšovice je obec v Česku v okrese Děčín v Ústeckom kraji. 1. januára 2012 tu žilo 866 obyvateľov, z toho 447 mužov a 419 žien, pričom priemerný vek v obci bol 37,9 roka (muži 36,6 roka, ženy 39,2 roka).
Nat Friedman
Nat v Ximian pracoval ako CEO od roku 1999 do 2001, kedy bol v Ximian David Patrick, ktorý ako externý CEO pozdvihol rizikový kapitál spoločnosti na 15 miliónov dolárov. Pred Ximian pracoval Friedman na projekte GNU ROPE a tiež ako asistent v Silicon Graphics a Microsofte. V roku 1999 získal titul bakalára informatiky a matematiky na Massachusetts Institute of Technology.
Nat je teraz vedúcim výskumu a strategickým poradcom pre open-source v Novelle. Je synovcom herca Brada Dourifa, teraz žije v Bostone v Massachusetts a Norimbergu v  Nemecku.
Hellyeah
Hellyeah je heavy metalová superskupina pozostávajúca z členov skupín: Pantera, Damageplan, Mudvayne a Nothingface. Bubeník Vinnie Paul pôvodom z Pantery a Damageplan a súčasný basgitarista Bob Zilla z Damageplan, spevák Chad Gray a gitarista Greg Tribbett z Mudvayne, gitarista Tom Maxwell a ex-basgitarista Jerry Montano z Nothingface.
História
Hellyeah vznikla na začiatku roku 2006 a skoro celé leto boli členovia zavretý v štúdiu a robili nový album. Prvá skladba nazvaná „Hellyeah“, sa objavila v rádiách a na internete už začiatko roka 2007. Kapela skončila nahrávanie CD v januári 2007 a v tom čase sa v USA objavila aj hlavná skladba k CD, „You Wouldn't Know“. Album nazvaný Hellyeah bol vydaný 10. apríla 2007 a debutoval na deviatom mieste Billboard 200 s predanými kópiami niečo málo pod 45 000. A ešte v ten deň na oslavnej párty v klube sa Jerry Montano opil a udrel Maxwella do tváre. Vyhadzovači ho vyhodili a potom ho nepustili dovnútra, keď mal v ruke zbraň. Kvôli tomu ho zo skupiny vyhodili. Vinnie Paul teda navrhol svojmu kamarátovi z Damageplan Bobovi Zillovi aby nahradil Jerryho.
Prvé turné "Fire It Up" bude hneď nasledované Family Values Tour 20.júla spolu s kapelami ako Evanescence a Korn. Podľa neoficiálnych informácií sa má kapela na konci roku 2007 zase zavrieť do štúdia a nahrať ďalšie CD.
Miguel de Icaza
Miguel de Icaza (* 1972, Mexico City, Mexiko) je programátor slobodného softvéru, ktorý stál pri zrode projektov GNOME a Mono. Nedokončil štúdium na Mexickej Národnej Autonómnej univerzite (UNAM). Od roku 1992 vyvíja slobodný softvér. Podieľal sa na vývoji súborového manažéru Midnight Commander, jadra Linuxu a je autorom tabuľkového procesora Gnumeric. V roku 1997 sa uchádzal o prácu vo firme Microsoft, kde mal pracovať na porte prehliadača Internet Explorer pre Unix, ale nebol pre svoje nedokončené vzdelanie prijatý.
Federico Mena a de Icaza začali v auguste toho istého roku vyvíjať slobodné grafické prostredie GNOME pre GNU/Linux a ďalšie Unixové operačné systémy. V roku 1999 založil spolu s Nate Friedmanom spoločnosť Helix Code, kde zamestnali mnoho vývojárov pracujúcich na GNOME. V roku 2001 premenovali firmu na Ximian a začali projekt Mono, ktorý implementoval podľa štandardov firmy Microsoft vývojovú platformu .NET pre unixové operačné systémy. Realizácia tohto projektu a linuxové zameranie firmy boli pravdepodobne hlavnými dôvodmi, prečo bol Ximian kúpený v roku 2003 firmou Novell. De Icaza je v súčasnosti viceprezident vývojárskej sekcie vo firme Novell.
Miguel de Icaza dostal od Free Software Foundation v roku 1999 Ocenenie za rozvoj slobodného softvéru, od MIT Technology ocenenie Inovátor roka 1999 a bol uvedený ako jeden zo sto inovátorov nového storočia v časopise Time Magazine v septembri 2000.
Miguel mal v roku 2001 cameo úlohu vo filmoch Antitrust a The Code.
Miguel de Icaza bol veľmi kritický k Mexickým prezidentským voľbám v júli 2006. Kritizoval mexického prezidenta Felipe Calderóna a vyhlasoval, že je skorumpovaný politik. Článok s kritikou sa volal: „Fraude en las elecciones del 2 de julio de 2006“ (po slovensky „Podvod pri voľbách 2. júla, 2006“).
V roku 2003 sa oženil s Brazílčankou Máriou Laurou.
Google Talk
Google Talk je jednoduchý instant messenger a komunikačná služba od spoločnosti Google, založená na protokole XMPP/Jabber. Okrem textovej komunikácie ponúka aj službu VoIP, založenú na protokole Jingle. V súvislosti s týmito službami potom poskytuje aj možnosť videochatu, zdieľanie súborov a hlasovej schránky.
Použitie služby, ktorá je úplne zadarmo, je podmienené registráciou účtu Google alebo na poštovom serveri Gmail, s ktorým je úzko prepojený (zdieľanie kontaktov, oznamovanie novej pošty, integrovaný klient vo webovom rozhraní).
Aplikáciu možno používať v operačných systémoch Windows 2000, XP a Vista.
Službu Google Talk možno používať aj na iných klientoch pre instant messaging. Sú to napríklad Miranda, Pidgin, Psi, Trillian, Kopete a QIP Infium.
Od 16. februára 2015 Google prestal podporovať klientskú aplikáciu. 26. júna 2017 boli všetci používatelia Google Talk prepnutí na Google Hangouts.
Martin Jančuška
Martin Jančuška (* 6. august 1912, Liptovská Kokava – † 4. november 1979, Bratislava) bol slovenský osvetový pracovník.
Životopis
Študoval na Pedagogickej akadémii v Bratislave, po roku 1945 na Filozofickej fakulte UK a Vysokej škole pedagogickej v Bratislave. Sprvu pomocný učiteľ na meštianskych školách, potom učiteľ, po roku 1945 pracovník Slovenského ústredia ĽUT v Bratislave. Od roku 1957 šéfredaktor časopisov Ľudová tvorivosť, Umelecké slovo, od roku 1969 šéfredaktor časopisu Javisko. Organizátor a tvorca ĽUT. Autor bábkovej hry, inštrukčných článkov, zostavovateľ repertoárových zborníkov, materiálových pomôcok a pod. Z češtiny preložil okolo 16 bábkových hier. Účastník SNP, člen okr. RNV v Banskej Bystrici, tajomník RNV v Ľubietovej.
Adrien Auzout
Adrien Auzout (* 28. január 1622, Rouen, Francúzsko – † 23. máj 1691, Rím, Taliansko) bol francúzsky astronóm.
Životopis
Prispel k zlepšeniu teleskopických pozorovaní, vrátane zdokonalenia používania mikrometra. V roku 1647 uskutočnil experiment, ktorý demonštroval úlohu atmosférického tlaku pri funkcii ortuťového barometra. Narýchlo načrtol úvahu o vybudovaní obrovského teleskopu, ktorým chcel pozorovať zvieratá na Mesiaci. V rokoch 1667 – 1668 Adrien a Jean Picard pripojili teleskopický zameriavač k 38-palcovému kvadrantu a použili ho na presné určenie miest na Zemi.
Je po ňom pomenovaný kráter Auzout na Mesiaci.
Vitalogy
Vitalogy je tretím štúdiovým albumom americkej rockovej skupiny Pearl Jam, ktorý 6. decembra 1994 vydalo hudobné vydavateľstvo Epic Records. Tento album je druhým najrýchlejšie predávaným albumom kapely. Do roku 2007 sa stal v USA päťkrát platinovým.
Väčšina skladieb albumu bola komponovaná počas prestávok na koncertnom turné k predošlému albumu Vs..
V porovnaní s predošlými dvoma albumami je album Vitalogy omnoho pestrejší a výstrednejší. Rozptýlené zloženie a občas bizardné texty (skladba „Bugs“) robia album neprístupným na prvé počutie. Slovné zvraty Eddieho Veddera sú zabalené do zúrivých zvukov gitarových riffov a rytmicky chaotizovaných bicích. Albumom Vitalogy sa začal prejavovať punkový vplyv v tvorbe kapely Pearl Jam. Eddie Vedder začal okrem spevu hrať v týchto dobách aj na rytmickú gitaru. V textoch piesní sú citeľné vplyvy tlaku popularity a straty súkromia.
Zoznam skladieb
Autormi skladieb sú Dave Abbruzzese, Jeff Ament, Stone Gossard, Mike McCready, a Eddie Vedder, okrem uvedených výnimiek:
Jakob Roggeveen
Jakob Roggeveen (* 1. február 1659, Middelburg – 31. január 1729, Middelburg) bol holandský moreplavec. Bol vyslaný aby objavil kontinent Terra Australis, ale namiesto toho objavil Veľkonočný ostrov. So svojim bratom Janom navštívili aj ostrovy Bora Bora, Maupiti (Ostrovy Spoločnosti) a Samoa.
Výprava za Južným kontinentom
Bol synom Mary Stormovej a Arenta Roggevena (1659 – 1679) narodeného v Delfshavene pri Rotterdame ktorý bol matematikom  a dobre ovládal astronómiu, geografiu, rétoriku, filozofiu a taktiež teóriu navigácie. Sám sa rozhodol venovať štúdiu bájneho kontinentu (Terra Australis). Získal aj pozvánku na prieskumnú expedíciu, ale tá sa nerealizovala. Až neskôr jeho syn Jacob Roggeven vo veku 62 rokov zorganizoval výpravu troch lodí do Tichého oceána. Jacob Roggeveen od 30. marca 1683 získal postavenie v štátnej správe ako notár v meste Middelburg. Mal záujem aj o teológiu a preto krátky čas najprv študoval na univerzite vo francúzskom Saumure. Neskôr dokončil štúdiá na univerzite v Harderwijku, kde získal doktorát práv.
Oženil sa s Marijou Margaeritou Vincentovou ktorá však v októbri 1694 zomrela. V roku 1706 nastúpil do Nizozemskej východoindickej spoločnosti a medzi rokmi 1707 a 1714 pôsobil ako poradca a člen sudcovskej rady v Jakarte (Batávii) vo vtedajšej Holandskej východnej Indii (dnes Indonézia). V Indonézii sa znova oženil, keď si zobral Annu Adrianu Clementu, ktorá však krátko nato zomrela. V roku 1714, sa Jacob vrátil zase ako vdovec do Middelburgu. Po návrate sa zapojil do náboženských diskusií podporujúc liberálneho kazateľa Pontiaana van Hattema V roku 1718 v Middelburgu zverejnil jeho spis De val van 's werelds afgod (pád svetovej modly). Mestská rada ho však zabavila a dala verejne spáliť. Roggeven následne utiekol z Middelburgu do neďalekého Vlissingenu. Neskôr sa usadil v malom mestečku Arnemuiden, kde publikoval druhý a tretí diel Hattemových spisov.
Objavenie Veľkonočného ostrova
5. apríla 1722 doplávali k neznámemu ostrovu, ktorý pomenovali Veľkonočný ostrov, keďže práve nastali Veľkonočné sviatky. Roggeveenova výprava nezaznamenala o Veľkonočnom ostrove príliš veľa informácií. Prvého domorodca, ktorý vystúpil na palubu lode obdarovali drobnými darčekmi, ktoré však vyvolali veľký záujem aj u ďalších domorodcov. Počas návštev domorodcov na ďalších lodiach došlo z ich strany ku krádežiam rôznych predmetov. Posádky lodí preto začali po unikajúcich domorodcoch strieľať. Dvanásť ostrovanov padlo a viacero bolo zranených. Jacob Roggeveen zaregistroval, že na ostrove žilo asi dvetisíc až tritisíc obyvateľov. Zaznamenal aj sochy Moai. Venovali im len málo pozornosti, keďže sa domnievali, že sochy sú hlinené.
Tichomorské ostrovy
Výprava čoskoro vyplávala na cestu do Batávie, (dnes Jakarta) počas nej navštívila súostrovie Tuamotu, Ostrovy Spoločnosti, objavili ostrov Bora Bora a 13. júna 1722 doplávali na ostrov Samoa. Na ostrove Samoa bol Jacob Roggeveen za porušenie monopolných práv Nizozemskej východoindickej spoločnosti istý čas uväznený, ale keď bol prepustený, spoločnosť mu vyplatila odškodné. V roku 1723 sa vrátil do Holandska. Po návrate Roggeven publikoval štvrtú časť z polemického spisu De val van 's werelds afgod, pričom opäť rozvíril náboženskú polemiku. Jacob Roggeveen zomrel 31. januára 1729 v Blauwedijku pri Middelburgu. Mal dvoch bratov.
Mačka (súhvezdie)
thumb|Súhvezdie Mačka z Bodeho atlasu Uranographia z roku 1801 Súhvezdie Mačka (lat. Felis) zaviedol na nebeskú oblohu Jérôme Lalande v roku 1799. Mačka sa na oblohu nedostala náhodou, Lalande bol totiž ich veľký milovník. Súhvezdie vytvoril z hviezd medzi Vývevou a Hydrou. Súhvezdie sa objavilo v Bodeho atlase Uranographia v roku 1801 a v niekoľkých ďalších atlasoch, ale čoskoro sa prestalo používať.
Heineken Open 1977
Heineken Open 1977 bol tenisový turnaj mužov, ktorý sa konal v dňoch od 10. do 16. januára 1977 na otvorených dvorcoch s trávnatým povrchom v novozélandskom Aucklande. Titul v dvojhre získal Ind Vijay Amritraj, ktorý vo finále porazil Američana Tima Wilkisona. Titul vo štvorhre získali Novozélanďania Chris Lewis, Russell Simpson, ktorí vo finále porazili austrálsko-britský pár Peter Langsford, Jonathan Smith.
Dvojhra mužov
🇮🇳 Vijay Amritraj vs. 🇺🇸 Tim Wilkison 7-6 5-7 6-1 6-2
Štvorhra mužov
🇳🇿 Chris Lewis / 🇳🇿 Russell Simpson vs. 🇦🇺 Peter Langsford / 🇬🇧 Jonathan Smith 7-6 6-4
Générest
Générest je francúzska obec, ktorá sa nachádza v departemente Hautes-Pyrénées, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Voľby do Európskeho parlamentu na Slovensku v roku 2014
Voľby do Európskeho parlamentu na Slovensku v roku 2014 sa uskutočnili 24. mája 2014. Boli to tretie európske voľby konajúce sa na Slovensku.
Hlasovanie
Hlasovacie lístky musia obsahovať aj zoznam európskych strán, za ktoré kandidujú strany na štátnej úrovni. Európske strany musia tiež uviesť, kto je ich kandidátom na predsedu Európskej komisie. Vo voľbách sa o 13 mandátov zo Slovenska uchádzalo 333 kandidátov z 29 strán.
Organizácia volieb
V marci 2013 odsúhlasili Stáli zástupcovia členských štátov EÚ konanie volieb na 24. až 25. mája 2014. Pôvodný termín začiatkom júna 2014 bol zamietnutý, lebo sa v tom čase má sláviť „veľký katolícky sviatok“. Oficiálne výsledky volieb budú môcť byť zverejnené až po ukončení hlasovania v poslednom hlasujúcom štáte. Vo voľbách má byť použitý nový elektronický systém, ktorý podľa predsedníčky Štatistického úradu Ľudmily Benkovičovej urýchli „spracovanie výsledkov volieb a umožní takisto rýchlejšie generovanie priebežných výsledkov“ vytvorením elektronického registra kandidátov a podávanie elektronických zápisníc.
Výsledky
Pre menný zoznam zvolených europoslancov pozri Zoznam europoslancov SR (2014 – 2019).
Svoj jediný mandát v Európskom parlamente stratila Ľudová strana – Hnutie za demokratické Slovensko, ktorá vo voľbách nekandidovala. Jej zástupca v Európskom parlamente Sergej Kozlík sa neúspešne pokúsil obhájiť svoje kreslo na kandidátke Strany demokratického Slovenska.
Volebná účasť
Voličská účasť bola 13,05%, a bola tak najnižšou v celej Európskej únii rovnako, ako v eurovoľbách 2009 a 2004. .
Orange County Choppers
náhľad|300px|Orange County Choppers
Orange County Choppers (OCC) je americká motocyklová firma, ktorá sa špecializuje na výrobu chopperov. Firma vznikla v roku 1999 ako pridružená výroba k rodinnému podniku Orange County Ironworks, ktorý pred tridsiatimi rokmi založil Paul Teutul Senior. V začiatkoch firma sídlila v Orange County, odkiaľ pochádza aj jej názov, ale nakoniec sa definitívne presťahovala do Rock Tavern v štáte New York, okolo 80 míľ severne od New Yorku. Majiteľom firmy je Paul Teutul Sr., v OCC pracujú aj jeho dvaja synovia: Paul Teutul Jr. (hlavný projektant a konštruktér) a Michael Teutul (má na starosti telefónny kontakt s klientmi a objednáva technické diely pre OCC). V súčasnosti firma zamestnáva 26 pracovníkov, produkuje okolo 150 motocyklov ročne a veľmi rýchlo sa rozvíja.
Discovery Channel natočila sériu televíznych programov s názvom „Americký chopper“, v ktorých predstavuje proces stavby tematicky zameraných motocyklov v Orange County Choppers.
Rímskokatolícka cyrilometodská bohoslovecká fakulta Univerzity Komenského v Bratislave
náhľad|Hlavné sídlo na Kapitulskej 26 v Bratislave
Rímskokatolícka cyrilometodská bohoslovecká fakulta Univerzity Komenského v Bratislave (skr. RKCMBF UK) je jedna z trinástich fakúlt Komenského univerzity v Bratislave. Vzdeláva klerikov, kandidátov na kňazstvo a laikov vo filozoficko - teologických katolíckych disciplínach. Je najstaršou existujúcou teologickou fakultou na Slovensku.
História
Rímskokatolícka cyrilometodská bohoslovecká fakulta bola zriadená 24. júla 1919 zákonom č. 441/1919 Sb.z. a n., erigovaná Posvätnou kongregáciou pre katolícku výchovu dekrétom č. 756/1935 dňa 15. augusta 1935 a vládnym nariadením č. 112/1936 dňa 24. apríla 1936 na vykonanie zákona č. 441/1919 ako samostatná fakulta mimo zväzku Univerzity Komenského. Zákonom č.168/1940 Sl. z. bola včlenená do zväzku Slovenskej univerzity. Nariadením Slovenskej národnej rady č. 88/1945 Sb. bola zo zväzku Slovenskej univerzity opäť vylúčená. Vládne nariadenie zo dňa 14. júla 1950 č. 112/1950 Zb. zrušilo všetky diecézne semináre na Slovensku a bohoslovecké štúdium sústredilo na bohosloveckú fakultu v Bratislave, ktorá bola vyňatá nielen zo zväzku univerzity, ale aj z rezortu školstva a podriadená štátnej cirkevnej správe. Až po páde komunizmu bola fakulta zákonom č. 163/1990 Zb. o bohosloveckých fakultách z 3. mája 1990 začlenená do zväzku Univerzity Komenského.
náhľad|Budúci pápež Benedikt XVI., kardinál Joseph Ratzinger, vtedajší prefekt Kongregácie pre náuku viery na RKCMBF UK v Bratislave 1. apríla 1992 Právnym základom činnosti fakulty je zákon č. 131/2002 Z.z. o vysokých školách a o zmene a doplnení niektorých zákonov a zákon č. 163/1990 Zb. o bohosloveckých fakultách. Z hľadiska kánonického práva sa fakulta riadi apoštolskou konštitúciou Jána Pavla II. „Sapientia Christiana“ z roku 1979, „Ordinationes“ Kongregácie pre katolícku výchovu z roku 1979 a normami kánonického práva (kán. 815 – 820 CIC). V súlade s kán. 817 CIC fakulta udeľuje akademické stupne, ktoré majú v Cirkvi kánonické účinky. Fakulta podľa kánonického práva podlieha Veľkému kancelárovi, ktorým je arcibiskup metropolita Bratislavskej arcidiecézy, v súčasnosti Stanislav Zvolenský.
Fakulta má svoju vlastnú knižnicu, ktorá sídli vedľa budovy na Kapitulskej ulici v Bratislave. Je možné nájsť bohatú ponuku literatúry z teologickej, filozofickej a pedagogickej oblasti štúdia. Knižnica realizuje tiež aj predaj a distribúciu vedeckých časopisov RKCMBF (Acta Facultatis Theologicae Universitatis Comenianae Bratislaviensis a Studia Biblica Slovaca), knižné novinky a iné zaujímavé publikácie.
Dňa 15. decembra 2015 bola Aula fakulty v Bratislave slávnostné pomenovaná na Aulu Benedikta XVI., ako spomienku na návštevu kardinála Josepha Ratzingera, prefekta Kongregácie pre náuku viery 1. apríla 1992, budúceho pápeža Benedikta XVI.
Julian Mandel
Julian Mandel, celým menom Julien Mandel Mandelbaum (* 1. január 1893, Chełm, Poľsko – † 24. september 1961, Recife, Brazília) bol jeden z najznámejších francúzskych komerčných fotografov ženských aktov na začiatku dvadsiateho storočia. Jeho menom podpísané fotografie sa stali známe v druhej dekáde a boli publikované v Paríži až do polovice 30. rokov takými firmami ako Alfred Noyer, Les Studios, PC Paris a tiež spoločností Neue Photographische Gesellschaft. Vo Francúzsku boli tieto pohľadnice predmetom zberateľov.
Životopisných informácií o Mandelovi je veľmi málo, preto existujú špekulácie, že toto meno slúžilo len ako pseudonym.
Modely sú často zobrazené vo veľmi klasických pózach, fotografované ako v štúdiu, tak aj vonku. Obrazy sú komponované veľmi umne, s nádhernými tónmi a poltónmi a mäkkým osvetlením. Na rade jeho snímkach kontrastujú bledé tóny ženskej pleti s drsnosťou prírody. Fotografie s aktami boli uvádzané na trh v pohľadnicovom formáte, ale ako vysvetľuje kniha Stručná história pohľadníc : ''Väčšina francúzskych pohľadníc s ženskými aktami bola nazývaná pohľadnicami len kvôli ich veľkosti. Ľudia by ich nikdy neposielali, pretože nebolo legálne posielať poštou také obrazy. Ich veľkosť ich umožňovala umiestňovať ľahko do vrecka saka, balíčkov a kníh.''
Celé meno Julian Mandel sa zvyčajne objavovalo na prednej strane týchto fotografií veľkosti kariet. Táto marketingová koncepcia prispieva k názoru, že uvádzané meno by mohlo byť pseudonymom. Týchto fotografií bolo predaných veľké množstvo.
Jeho obľúbenou modelkou bola napríklad Alice Prin, modelka parížskych umelcov, speváčka v nočných kluboch, herečka a maliarka známa ako Kiki z Montparnassu.
Erik Aresta
Erik Aresta (* 17. september 1971, Rimavská Sobota) je slovenský spevák, DJ, skladateľ.
Známy je najmä z pôsobenia vo dvojčlennej hudobnej skupine Mc Erik %26 Barbara, ktorá pôsobila v druhej polovici deväťdesiatych rokov.